**Pe sub aripi de luceafăr**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tremură lunca și codrii

Sub însemnul lui Gerar,

Sus pe deal te cheamă plopii,

Dar tu treci pe-aici mai rar!

Cerul și-a întins betele

Peste albele morminte,

Ziua curge spre vâlcele,

Noaptea-și pune noi veșminte.

Tu răsari peste genune

Și din negura de vremi,

Ăstei lumi ai dat un nume,

De urgii nu te mai temi!

Ai umplut cerul cu stele

Luminând a noastră fire,

Tu, luceafăr, printre ele

Și a noastră moștenire!

Oști trecut-au pe sub zare,

Tu în versuri le-ai cântat;

Generații… câte oare

Te-au iubit și ascultat?

De prin ramuri azi bătrâne

Curg broboade reci de gheață,

Doruri s-au făcut fărâme

Pe sub teiul plin de viață.

Timpu-și scutură prigoana

Prin toate ungherele,

Tu demult ai oprit goana,

Dar și revederile.

Chipul tău plin de mistere

Cu privirea-ți glaciară,

Între doua emisfere

Urcă lin și lin coboară.